Ministru kabineta rīkojuma “Par atļauju Finanšu ministrijai (Valsts ieņēmumu dienestam) uzņemties saistības un īstenot projektus un pasākumus Eiropas Komisijas tieši administrētajās programmās” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Likuma “Par budžetu un finanšu vadību” 24.panta trešajā daļā noteiktais, ka budžeta iestādes var uzņemties papildu valsts budžeta ilgtermiņa saistības vienīgi Eiropas Savienības politikas instrumentu un pārējās ārvalstu finanšu palīdzības līdzfinansētos projektos un pasākumos, ja pieņemts attiecīgs Ministru kabineta lēmums.Ministru kabineta 2012.gada 31.jūlija noteikumu Nr.523 “Noteikumi par budžeta pieprasījumu izstrādāšanas un iesniegšanas pamatprincipiem” 34.5.apakšpunktā noteiktais, ka Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuriem maksājumu veikšana ir paredzēta, tikai sākot ar n+1 gadu un turpmākajos gados, nepieciešams Ministru kabineta lēmums par tiesībām uzņemties jaunas valsts budžeta ilgtermiņa saistības, izņemot gadījumus, ja šādas tiesības paredzētas normatīvajā aktā vai tiesību aktā par attiecīgā Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts ieņēmumu dienests (turpmāk – VID) atbilstoši tā pamatfunkcijām iesniedz projektu pieteikumus vai piedalās kā sadarbības partneris citu institūciju vai citu valstu iestāžu pieteiktajos projektos paredzēto pasākumu īstenošanā šādā Eiropas Komisijas (turpmāk – EK) tieši administrētajā programmā – Eiropas Biroja krāpšanas apkarošanai (*OLAF*) programma “Hercule III”.  Pēc projektu apstiprināšanas nepieciešamais valsts budžeta finansējums jāpieprasa atbilstoši Ministru kabineta 2010.gada 18.maija noteikumiem Nr.464 “Noteikumi par 74.resora “Gadskārtējā valsts budžeta izpildes procesā pārdalītais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Eiropas Biroja krāpšanas apkarošanai (*OLAF*) programma “Hercule III” ir paredzēta cīņai pret krāpšanu, korupciju un citām nelikumīgām darbībām, kas kaitē Eiropas Savienības (turpmāk – ES) finansiālajām interesēm. Tā jo īpaši ir vērsta uz EK, ES dalībvalstu kompetento iestāžu un citu Eiropas iestāžu un struktūru sadarbību. “Hercule III” programmā paredzētie pasākumi ietver tehniskā un darbības atbalsta nodrošināšanu dalībvalstu tiesībaizsardzības iestādēm cīņā pret robežu nelegālu šķērsošanu un profesionālās apmācības pasākumus.  VID programmā “Hercule III” plāno piedalīties saskaņā ar Eiropas Parlamenta un Padomes 2014.gada 26.februāra Regulā (ES) Nr. 250/2014, ar ko izveido programmu darbību veicināšanai Eiropas Savienības finanšu interešu aizsardzības jomā (programma Hercule III) un atceļ Lēmumu Nr.804/2004/EK, noteikto.  “Hercule III” programmā dalībvalstis var pieteikties uz finansējumu no 80 % līdz pat 90 % apmērā no kopējām izmaksām, ja projekts ir saistīts ar muitas un tiesībaizsardzības iestāžu tehnisko un operatīvo spēju paplašināšanu.  Pašreizējā periodā Eiropas Biroja krāpšanas apkarošanai (*OLAF*) programmas “Hercule III” ietvaros VID ir ieplānojis īstenot trīs projektus, t.i.:  1) Baltijas valstu kopīgs projekts “Eiropas Savienības finanšu interešu aizsardzības stiprināšana, sekmējot cīņu pret krāpšanu: kopīga datu apmaiņas tīkla starp Baltijas valstu muitas dienestu skenēšanas iekārtām izveide”. Eiropas Birojs krāpšanas apkarošanai (*OLAF*) 2015.gada aprīlī apstiprināja 2014.gada jūlijā Lietuvas Finanšu ministrijas Muitas departamenta iesniegto projekta pieteikumu, atbalstot ideju par vienota skenēšanas attēlu datu apmaiņas tīkla izveidi Baltijas valstīs, lai sekmētu muitas iestāžu cīņu ar kontrabandu uz ES ārējās robežas, tādējādi stiprinot ES vienotā tirgus un sabiedrības aizsardzību. Projekta plānotais ieviešanas laiks saskaņā ar granta līgumā *OLAF*/2015/D1/024 noteikto ir 2015.gada augusts–2016.gada novembris. Projekta īstenotāji ir Lietuvas Republikas Finanšu ministrijas Muitas departaments (projekta pieteicējs), Latvijas Republikas Valsts ieņēmumu dienests (sadarbības partneris) un Igaunijas Republikas Finanšu ministrijas Nodokļu un muitas pārvalde (sadarbības partneris). Latvijas daļa no kopējā plānotā projekta budžeta ir 36,6 % jeb 1 016 200 *euro*, tai skaitā 80 % jeb 812 960 *euro* sedz Eiropas Komisija un 20 % jeb 203 240 *euro* nodrošina nacionālais līdzfinansējums. Jāņem vērā, ka Latvijai pievienotās vērtības nodoklis jāmaksā par visu projekta budžetu, kas ir 213 402 *euro*. Latvijas nacionālais līdzfinansējums kopā ir 416 642 *euro*. Finansējums no valsts budžeta priekšfinansējuma nodrošināšanai nebūs nepieciešams. VID piedalīsies projektā kā projekta partneris, savukārt projekta pieteicējs un EK finansējuma saņēmējs ir Lietuvas Finanšu ministrijas Muitas departaments, kurš samaksās visus ar projektu saistītos rēķinus, tai skaitā arī par Latvijā veiktiem darbiem un Latvijā uzstādīto aprīkojumu. Noslēdzoties projektam, Lietuvas Finanšu ministrijas Muitas departaments nosūtīs VID līdzfinansējuma maksājuma pieprasījumu.  Īstenojot projektu, paredzēta programmnodrošinājuma izstrāde, lai nodrošinātu kravu skeneru sasaisti ar centrālo serveri un to savstarpēju sasaisti ar pārējo Baltijas valstu skeneriem, datortehnikas un licenču iegāde un trīs gadu uzturēšana, kā arī muitas amatpersonu apmācības moduļa izveide, kurā ietilpst programmnodrošinājuma iegāde un mācību klases aprīkošana ar datortehniku.  Īstenojot minēto projektu, plānots sasniegt šādus mērķus:  - būtiski uzlabot skenēto attēlu analīzes iespējas, t.i., tiks nodrošināta iespēja pēc noteiktiem kritērijiem atlasīt iepriekš skenētos attēlus jebkurā no Baltijas valstīm un salīdzināt tos ar veikto skenējumu;  - izveidot apmācību moduli, t.i., tiks nodrošināta iespēja visās Baltijas valstīs skenēto attēlu izmantot apmācību veikšanai;  2) projekts “Seminārs par PVN krāpšanas atklāšanu un novēršanu”, kura granta līgums *OLAF*/2015/D1/023 ir parakstīts 2015.gada 21.aprīlī. Projekta mērķis ir pilnveidot VID darbinieku zināšanas un izpratni par pievienotās vērtības nodokļa sistēmu un tās aizsardzības mehānismu un metodēm, iegūt starptautiska līmeņa zināšanas un apgūt labāko praksi, lai paaugstinātu efektivitāti cīņā ar PVN krāpšanos. Projekta ietvaros paredzēts divos semināros apmācīt 50 VID darbiniekus. Seminārus vadīs starptautiska līmeņa eksperti – Fransuā Trešo (*François Trechot*) no Francijas, Dominiks Drīsens (*Dominique Driesen)* no Beļģijas, Reino Nilsens (*Reino Nielsen*) no Dānijas un (*Morten Morch Sorensen*) no Dānijas, kā arī *EUROPOL* eksperts Kristofers Maikls Perimens (*Christopher Michael Perryman*). Projekta ieviešanas laiks saskaņā ar granta līgumu *OLAF*/2015/D1/023 ir no 2015.gada 21.aprīļa līdz 2015.gada 7.oktobrim, kad tiek īstenota projekta pēdējā aktivitāte. Tomēr faktiskais projekta noslēgums būs 2016.gada 1.ceturksnī, jo OLAF/2015/D1/023 granta līguma I.4.1.punktā “*Reporting periods, payments and additional documents”* noteikts, ka līdz ar līguma stāšanos spēkā saņēmējvalsts iestādei (VID) tiek pārskaitīts avansa finansējums 50% apmērā no kopējā granta finansējuma un atlikušais maksājums tiek pārskaitīts tikai pēc gala tehniskā ziņojuma un gala finanšu ziņojuma nosūtīšanas Eiropas Komisijai. Gala ziņojumi Eiropas Komisijai jānosūta 60 dienu laikā pēc projekta īstenošanas beigām, kas šī projekta gadījumā ir līdz 2016.gada 6.janvārim. Savukārt OLAF/2015/D1/023 granta līguma I.4.2. punktā noteikts, ka termiņš, kurā Eiropas Komisijai jāveic atlikušais maksājums ir 60 dienas. Tādējādi pēdējais maksājums var tikt veikts ne agrāk kā 2016.gada 1.ceturksnī un attiecīgi šis maksājums tiks ieplānots Finanšu ministrijas budžetā kā ārvalstu finanšu palīdzības atmaksa valsts pamatbudžetā. Projekta kopējās plānotās izmaksas bez pievienotās vērtības nodokļa ir 30 442 *euro*, no kurām 80 % jeb 24 354 *euro* sedz Eiropas Komisija un 20 % jeb 6 088 *euro* nodrošina nacionālais līdzfinansējums. Ņemot vērā, ka Latvijai pievienotās vērtības nodoklis jāmaksā par visu projekta budžetu, kas ir 5 220 *euro*, Latvijas nacionālais līdzfinansējums kopā ir 11 308 *euro*.  Papildus nepieciešams finansējums no valsts budžeta priekšfinansējuma nodrošināšanai (50 % no EK granta) 12 177 *euro* apmērā. Priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas EK. Tādējādi kopējais valsts budžeta finansējuma apmērs projekta īstenošanai ir 23 485 *euro*.  3) projekts “VID izmeklēšanas iestāžu tehniskās kapacitātes stiprināšana”.  Projekta mērķis ir 2016.gadā nodrošināt VID noziedzīgu nodarījumu nodokļu un muitas lietu jomā izmeklēšanas struktūrvienības ar operatīvai darbībai un izmeklēšanas procesam nepieciešamā specifiskā aprīkojuma iegādi un veikt darbinieku apmācību.  Projekta īstenošanās rezultātā uzlabosies VID izmeklēšanas iestāžu spējas nodrošināt specifiskas operatīvās un izmeklēšanas darbības, kā arī palielināsies nepieciešamās informācijas iegūšanas ātrums un apjoms, kas ir būtisks priekšnoteikums, apkarojot organizēto noziedzību.  Projekta pieteikumu *OLAF* “Hercule III” programmai “Tehniskā palīdzība” saskaņā ar EK uzaicinājumā par pieteikumu iesniegšanu noteikto termiņu ir jāiesniedz līdz 2015.gada 15.septembrim.  Plānotā projekta kopējās provizoriskās izmaksas ir 1 100 000 *euro* – 80 % jeb 880 000 *euro* ir EK finansējums un 20 % jeb 220 000 *euro* jāsedz no nacionālā līdzfinansējuma. Ņemot vērā, ka Latvijai jāsedz arī pievienotās vērtības nodokļa maksājumi, kas no visa provizoriskā budžeta būtu 231 000 *euro*, Latvijas kopējās projekta izmaksas būtu 451 000 *euro*. Paredzamais projekta īstenošanas laiks ir no 2016.gada aprīļa līdz 2016.gada 31.decembrim.  Papildus nepieciešams finansējums no valsts budžeta priekšfinansējuma nodrošināšanai (50 % no EK granta) 440 000 *euro* apmērā. Priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas EK. Tādējādi kopējais valsts budžeta finansējuma apmērs projekta īstenošanai ir 891 000 *euro*. |
| 3. | Projekta izstrādē iesaistītās institūcijas | Finanšu ministrija (Valsts ieņēmumu dienests) |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ieņēmumu dienests  Visa sabiedrība  Komersanti (kravu pārvadātāji) |
| 2. | Tiesiskā regulējuma ietekme uz tautsaimniecību un administratīvo slogu | Projektu īstenošana nodrošinās sabiedrības aizsardzību, drošību un drošumu, kā arī veicinās efektīvus muitas iestāžu kontroles pasākumus godīgas konkurences nodrošināšanai uzņēmējdarbībā un sabiedrības aizsardzībai.  Ņemot vērā, ka projekti nozīmīgi ES finansiālo interešu un valsts budžeta ieņēmumu aizsardzībai, to īstenošana nodrošinās noziedzīgu nodarījumu apkarošanu, izvairīšanos no nodokļu nomaksas, samazinot nodokļu krāpšanu, kā arī pozitīvi ietekmēs iedzīvotāju paļāvību uz nodokļu sistēmas taisnīgumu un efektivitāti. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 12 177 | 1 265 137 | 440 000 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 35 662 | 2 572 779 | 0 |  |
| 2.1. valsts pamatbudžets  *Finanšu ministrijas (Valsts ieņēmumu dienesta) apakšprogramma 73.08.00 “Valsts ieņēmumu dienesta īstenotie projekti finansiālo interešu aizsardzības jomā”* | 0 | 35 662 | 2 572 779 | 0 |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | –23 485 | –1 307 642 | 440 000 |  |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 23 485 | 1 307 642 | 0 |  |
| 5. Precizēta finansiālā ietekme: | X | 0 | 0 |  |  |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz, ka Eiropas Biroja krāpšanas apkarošanai (*OLAF)* programmas “Hercule III” ietvaros VID ir ieplānojis īstenot trīs projektus.  1) Baltijas valstu kopīgs projekts “Eiropas Savienības finanšu interešu aizsardzības stiprināšana, sekmējot cīņu pret krāpšanu: kopīga datu apmaiņas tīkla starp Baltijas valstu muitas dienestu skenēšanas iekārtām izveide”.  Projekta plānotais ieviešanas laiks saskaņā ar granta līgumā *OLAF*/2015/D1/024 noteikto ir 2015.gada augusts–2016.gada novembris. Kopējais plānotais projekta budžets ir 2 778 200 *euro*, no kura EK līdzfinansējums 80 % jeb 2 222 560 *euro*. Projekta īstenotāji ir Lietuvas Republikas Finanšu ministrijas Muitas departaments (projekta pieteicējs), Latvijas Republikas Valsts ieņēmumu dienests (sadarbības partneris) un Igaunijas Republikas Finanšu ministrijas Nodokļu un muitas pārvalde (sadarbības partneris). Latvijas daļa no kopējā plānotā projekta budžeta ir 36,6 % jeb 1 016 200 *euro*, tai skaitā 80 % jeb 812 960 *euro* sedz EK un 20 % jeb 203 240 *euro* nodrošina nacionālais līdzfinansējums. Jāņem vērā, ka Latvijai pievienotās vērtības nodoklis jāmaksā par visu projekta budžetu, kas ir 213 402 *euro*. Latvijas nacionālais līdzfinansējums kopā ir 416 642 *euro*.  Finansējums no valsts budžeta priekšfinansējuma nodrošināšanai nebūs nepieciešams. VID piedalīsies projektā kā projekta partneris, savukārt projekta pieteicējs un EK finansējuma saņēmējs ir Lietuvas Finanšu ministrijas Muitas departaments, kurš samaksās visus ar projektu saistītos rēķinus, tai skaitā arī par Latvijā veiktiem darbiem un Latvijā uzstādīto aprīkojumu. Noslēdzoties projektam, Lietuvas Finanšu ministrijas Muitas departaments nosūtīs VID līdzfinansējuma maksājuma pieprasījumu.  Projekta īstenošanai nepieciešamā finansējuma sadalījums pa gadiem (*euro*):   |  |  |  |  |  | | --- | --- | --- | --- | --- | |  | 2015. | 2016. | 2017. | Kopā | | Projekta kopējās izmaksas (Baltijas valstis kopā) |  | 2 778 200 |  | 2 778 200 | | Projekta kopējās izmaksas (Latvija 36,6 %) |  | 1 016 200 |  | 1 016 200 | | EK finansējums 80 % | 0 | 812 960 |  | 812 960 | | EK finansējums (avansa maksājuma daļa 50 % apmērā) | 0 | 0 |  | 0 | | Valsts budžeta līdzfinansējums 20 % apmērā no projekta finansējuma | 0 | 203 240 |  | 203 240 | | Valsts budžeta priekšfinansējums EK līdzfinansējuma gala maksājuma daļai 50 % apmērā | 0 | 0 |  | 0 | | Pievienotās vērtības nodoklis |  | 213 402 |  | 213 402 | | **Kopā no valsts budžeta nepieciešamais finansējums** | **0** | **416 642** | **0** | **416 642** | | Atmaksa valsts pamatbudžetam |  |  | 0 | 0 | |  |  |  |  |  |   2) projekts “Seminārs par PVN krāpšanas atklāšanu un novēršanu” Nr.*OLAF*/2015/D1/023. Projekta ieviešanas laiks saskaņā ar granta līgumu *OLAF*/2015/D1/023 ir no 2015.gada 21.aprīļa līdz 2015.gada 7.oktobrim.  Projekta kopējās plānotās izmaksas bez pievienotās vērtības nodokļa ir 30 442 *euro*, no kurām 80 % jeb 24 354 *euro* EK un 20 % jeb 6 088 *euro* nodrošina nacionālais līdzfinansējums. Ņemot vērā, ka Latvijai pievienotās vērtības nodoklis jāmaksā par visu projekta budžetu, kas ir 5 220 *euro*, Latvijas nacionālais līdzfinansējums kopā ir 11 308 *euro*. Papildus nepieciešams finansējums no valsts budžeta priekšfinansējuma nodrošināšanai (50 % no EK granta) 12 177 *euro* apmērā. Priekšfinansējums kā gala maksājums tiks veikts pēc noslēguma ziņojuma un finanšu pārskata saņemšanas un apstiprināšanas Eiropas Komisijā. OLAF/2015/D1/023 granta līguma I.4.1.punktā *“Reporting periods, payments and additional documents*” noteikts, ka gala ziņojumi Eiropas Komisijai jānosūta 60 dienu laikā pēc projekta īstenošanas beigām, kas šī projekta gadījumā ir līdz 2016.gada 6.janvārim. Savukārt OLAF/2015/D1/023 granta līguma I.4.2. punktā noteikts, ka termiņš, kurā Eiropas Komisijai jāveic atlikušais maksājums ir 60 dienas. Tādējādi pēdējais maksājums var tikt veikts ne agrāk kā 2016.gada 1.ceturksnī un attiecīgi šis maksājums tiks ieplānots Finanšu ministrijas budžetā kā ārvalstu finanšu palīdzības atmaksa valsts pamatbudžetā.  Kopējais valsts budžeta finansējuma apmērs projekta īstenošanai ir 23 485 *euro*.  Projekta īstenošanai nepieciešamā finansējuma sadalījums pa gadiem (*euro*).   |  |  |  |  |  | | --- | --- | --- | --- | --- | |  | 2015. | 2016. | 2017. | Kopā | | Projekta kopējās izmaksas | 30 442 |  |  | 30 442 | | EK finansējums 80 % | 24 354 |  |  | 24 354 | | EK finansējums (avansa maksājuma daļa 50 % apmērā) | 12 177 |  |  | 12 177 | | Valsts budžeta līdzfinansējums 20 % apmērā no projekta finansējuma | 6 088 |  |  | 6 088 | | Valsts budžeta priekšfinansējums EK līdzfinansējuma gala maksājuma daļai 50 % apmērā | 12 177 |  |  | 12 177 | | Pievienotās vērtības nodoklis | 5 220 |  |  | 5 220 | | **Kopā no valsts budžeta nepieciešamais finansējums** | **23 485** |  |  | **23 485** | | Atmaksa valsts pamatbudžetam |  | 12 177 |  | 12 177 |   3) projekts “VID izmeklēšanas iestāžu tehniskās kapacitātes stiprināšana”.  Paredzamais projekta īstenošanas laiks ir no 2016.gada aprīļa līdz 2016.gada 31.decembrim.  Projekta kopējās provizoriskās izmaksas ir 1 100 000 *euro*, no kurām 80 % jeb 880 000 *euro* ir EK finansējums un 20 % jeb 220 000 *euro* jāsedz no nacionālā līdzfinansējuma. Ņemot vērā, ka Latvijai jāsedz arī pievienotās vērtības nodokļa maksājumi, kas no visa provizoriskā budžeta būtu 231 000 *euro*, Latvijas kopējās projekta izmaksas būtu 451 000 *euro*. Projektu paredzēts īstenot līdz 2016.gada 31.decembrim. Papildus nepieciešams finansējums no valsts budžeta priekšfinansējuma nodrošināšanai (50 % no EK granta) 440 000 *euro* apmērā. Priekšfinansējums kā gala maksājums tiks atmaksāts pēc noslēguma ziņojuma un finanšu pārskata saņemšanas un apstiprināšanas EK. Tādējādi kopējais valsts budžeta finansējuma apmērs projekta īstenošanai ir 891 000 *euro*.   |  |  |  |  |  | | --- | --- | --- | --- | --- | | Projekta īstenošanai nepieciešamā finansējuma sadalījums pa gadiem (*euro*) | 2015. | 2016. | 2017. | Kopā | | Projekta kopējās izmaksas |  | 1 100 000 |  | 1 100 000 | | EK finansējums 80 % |  | 880 000 |  | 880 000 | | EK finansējums (avansa maksājuma daļa 50 % apmērā) |  | 440 000 |  | 440 000 | | Valsts budžeta līdzfinansējums 20 % apmērā no projekta finansējuma |  | 220 000 |  | 220 000 | | Valsts budžeta priekšfinansējums EK līdzfinansējuma gala maksājuma daļai 50 % apmērā |  | 440 000 |  | 440 000 | | Pievienotās vērtības nodoklis |  | 231 000 |  | 231 000 | | **Kopā no valsts budžeta nepieciešamais finansējums** |  | **891 000** |  | **891 000** | | Atmaksa valsts pamatbudžetam |  |  | 440 000 | 0 |   **2015.gads:**  **-** kopējie ieņēmumi projektu īstenošanai plānoti 12 177 *euro* apmērā, kas veidojas no EK priekšfinansējuma (avansa maksājuma daļa 50 % apmērā) projekta *“Seminārs par PVN krāpšanas atklāšanu un novēršanu”* īstenošanai;  - kopējie izdevumi projektu īstenošanai plānoti 35 662 *euro* apmērā, tai skaitā 30 442 *euro* projekta *“Seminārs par PVN krāpšanas atklāšanu un novēršanu”* īstenošanai attiecināmās izmaksas un 5 220 *euro* apmērā projekta neattiecinamās izmaksas (pievienotās vērtības nodoklis).  **2016.gads:**  - kopējie ieņēmumi projektu īstenošanai plānoti 452 177 *euro* apmērā, tai skaitā 440 000 *euro* apmērā EK priekšfinansējums (avansa maksājuma daļa 50 % apmērā) projekta *“VID izmeklēšanas iestāžu tehniskās kapacitātes stiprināšana”* īstenošanai un 12 177 *euro* apmērā noslēguma maksājums no EK 50 % apmērā pēc projekta *“Seminārs par PVN krāpšanas atklāšanu un novēršanu”* īstenošanas;  - kopējie izdevumi projektu īstenošanai plānoti 1 759 819 *euro* apmērā, tai skaitā 1 100 000 *euro* projekta “*VID izmeklēšanas iestāžu tehniskās kapacitātes stiprināšana”* īstenošanai attiecināmās izmaksas un 231 000 *euro* apmērā projekta neattiecinamās izmaksas (pievienotās vērtības nodoklis); 203 240 *euro* projekta *“Eiropas Savienības finanšu interešu aizsardzības stiprināšana, sekmējot cīņu pret krāpšanu: kopīga datu apmaiņas tīkla starp Baltijas valstu muitas dienestu skenēšanas iekārtām izveide”* īstenošanai attiecināmās izmaksas (valsts budžeta līdzfinansējums 20 % apmērā no projekta finansējuma) un 213 402 *euro* apmērā projekta neattiecināmās izmaksas (pievienotās vērtības nodoklis), kā arī 12 177 *euro* apmērā atmaksa valsts pamatbudžetam saistībā ar projekta *“Seminārs par PVN krāpšanas atklāšanu un novēršanu”* īstenošanai piešķirto valsts budžeta priekšfinansējumu EK līdzfinansējuma gala maksājuma daļai 50 % apmērā no EK finansējuma daļas.  **2017.gads:**  **-** kopējie ieņēmumi projektu īstenošanai plānoti 440 000 *euro* apmērā, kas veidojas no noslēguma maksājuma 50 % apmērā no EK pēc projekta *“VID izmeklēšanas iestāžu tehniskās kapacitātes stiprināšana”* īstenošanas;  - kopējie izdevumi projektu īstenošanai plānoti 440 000 *euro* apmērā, kas veidojas no atmaksas valsts pamatbudžetam saistībā ar projekta *“VID izmeklēšanas iestāžu tehniskās kapacitātes stiprināšana”* īstenošanai piešķirto valsts budžeta priekšfinansējumu EK līdzfinansējuma gala maksājuma daļai 50 % apmērā no EK finansējuma daļas.  Finansējums tiks plānots Finanšu ministrijas (VID) apakšprogrammā 73.08.00 “Valsts ieņēmumu dienesta īstenotie projekti finansiālo interešu aizsardzības jomā”. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu un procentuālais sadalījums pa izmaksu veidiem un gadiem ir indikatīvs un var mainīties atkarībā no tā, kad tiks noslēgts līgums ar EK un tiks uzsākta projekta īstenošana. Finansējuma apmērs šobrīd aprēķināts atbilstoši projektu iesniegumiem un varētu tikt precizēti un/vai samazināti, ja EK lūgs precizēt plānoto budžetu.  Pēc rīkojuma projektā iekļauto projektu apstiprināšanas atbilstoši noslēgto līgumu nosacījumiem normatīvajos aktos noteiktajā kārtībā papildu finansējums tiks pieprasīts no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošana”. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka EK (OLAF) Hercule III programmas ietvaros īstenojamie projekti paredz VID darbinieku apmācību, programmatūras un specifiskā aprīkojuma iegādi, sabiedrība tiek informēta VID mājaslapā [www.vid.gov.lv](http://www.vid.gov.lv) par līgumu apstiprināšanu, mērķiem, īstenošanu, rezultātiem un ieguvumiem.  Papildus tam Ministru kabineta rīkojuma projekts tiks ievietots Finanšu ministrijas mājaslapā. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nemainīs VID funkcijas un institucionālo struktūru.  Netiks veidotas jaunas institūcijas, kā arī esošās institūcijas netiks reorganizētas vai likvidētas.  Rīkojuma projekta izpilde notiks esošo VID cilvēkresursu ietvaros. |
| 3. | Cita informācija | Nav |

Anotācijas IV un V sadaļa – projekts šīs jomas neskar.

Finanšu ministrs J.Reirs

05.10.2015. 12.00

3092

R.Ervalde

67122684, Ruta.Ervalde@vid.gov.lv